Diari Oficial de la Generalitat Valenciana


Sumari del DOGV 487, del 16-12-1986 (1986/807773)

ORDRE d'1 de desembre de 1986, de la Conselleria d'Obres Públiques, Urbanisme i Transports, sobre plaques, cartells d'obres i anuncis publicitaris d'habitatges de protecció oficial i actuacions de rehabilitació.
-------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1986/12/01/(1)/dof/vci/html**

### Dades del document

Número de DOGV
:   487

Data del DOGV
:   16-12-1986

Secció del DOGV
:   DISPOSICIONS GENERALS

Número del document
:   1986/807773


Data del document
:   01-12-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre d'1 de desembre de 1986, de la Conselleria d'Obres Públiques, Urbanisme i Transports, sobre plaques, cartells d'obres i anuncis publicitaris d'habitatges de protecció oficial i actuacions de rehabilitació.  
Els articles 94 i 113 del Reglament d'Habitatges de Protecció Oficial (aprovat per Decret 2114/1968, de 24 de juliol) estableixen els requisits que ha de reunir la publicitat d'habitatges de protecció oficial mitjançant cartells d'obra, anuncis en la premsa o altres sistemes de propaganda. A més l'article 104 de l'esmentat Decret estableix la necessitat que en els immobles acollits al règim d'Habitatges de Protecció Oficial figuren en lloc visible pròxim a la llinda de la porta d'accés una placa metàl·lica segons model oficial aprovat.   
D'altra banda l'article 8 de l'Ordre de 21 novembre de 1983, sobre protecció a la rehabilitació d'habitatges, estableix que els immobles acollits a aquest règim ostentaran en lloc visible i pròxim a la llinda de la porta una placa metàl·lica, segons model aprovat, on hom reculla la informació escaient.   
Amb la finalitat de facilitar als possibles interessats una informació fidedigna i suficient sobre les dades de promoció, el règim i l'ús dels habitatges acollits, i per a unificar la informació, especialment en els anuncis que es fiquen en l'obra i en les plagues dels edificis, fent ús de les atribucions que em confereix l'article 44 de la Llei de Govern Valencià, en relació amb l'article 31, apartats 5 i 9, de l'Estatut d'Autonomia.   
ORDENE:  
Article primer  
En les obres d'habitatges de protecció oficial i en les d'habitatges rehabilitats acollits al Reial Decret 2329/1983, de 28 de juliol, qualsevol que siga el seu règim i tant si són de promoció privada com pública, es ficaran obligatòriament cartells informatius de les característiques i el disseny que s'especifique en les instruccions corresponents.   
Igualment, en els habitatges de protecció oficial i rehabilitats acollits es ficaran obligatòriament en lloc visible i pròxim a la llinda de les portes d'accés, plagues metàl·liques informatives de les característiques i el disseny que s'especifiquen en les instruccions corresponents.   
Article segon  
Els cartells d'obres de promoció privada tindran el contingut següent:   
a) Signatura de l'expedient.   
b) Data de la qualificació provisional o del certificat inicial de rehabilitació.   
c) Data de la llicència municipal d'obres.   
d) Règim legal al qual estiguen acollits els habitatges .   
e) Nombre d'habitatges acollits.   
f) Dades identificatives del promotor.   
g) Data d'acabament de les obres previstes.   
h) Text literal «Habitatges per a domicili i residència habitual i permanent».   
Els cartells d'obres de promoció pública tindran el contingut que s'especifique en les instruccions corresponents.   
Article tercer  
Les plagues dels edificis tant de promoció pública com privada tindran el contingut següent:   
a) Signatura de l'expedient.   
b) Data de la qualificació definitiva o del certificat final de la rehabilitació lliure.   
c) Règim legal al qual estan acollits els habitatges.   
d) Nombre d'habitatges.   
e) Dades identificatives del promotor.   
f) Text literal «Habitatges per a domicili i residència habitual i permanent.   
Article quart  
En els anuncis de premsa, fullets de mà o qualsevol altre tipus de publicitat, haurà de figurar de forma llegible i clara el règim al qual estan acollits els habitatges de nova construcció o rehabilitació i també:   
a) Signatura de l'expedient.   
b) Data de la qualificació provisional o del certificat inicial de rehabilitació lliure si estan en construcció.   
c) Data de la qualificació definitiva o del certificat final de rehabilitació lliure si les obres són concloses.   
d) Dades identificatives del constructor.   
e) Preu de venda de cada tipus d'habitatge i condicions de pagament si s?hagués atorgat qualificació definitiva. En altre cas, a més de tal indicació, una altra indicant si està autoritzada a percebre quantitats de bestreta segons que estableix l'article 114 del Reglament d'Habitatges de Protecció Oficial.   
f) Text literal «Habitatges per a domicili i residència habitual i permanent».   
Article cinqué  
Les dimensions, les caraterístiques materials, la composició, el disseny i el nombre de cartells d'obra o plagues, s'ajustaran a les instruccions que es dicten per al desplegament d'aquesta Ordre.   
Article sisé  
La absència de cartells i plagues, la incorrecció en la informació subministrada, la seua inadeqüació a les característiques i els dissenys corresponents per a cada tipus de promoció, o la collocació en llocs no visibles, es considerarà infracció lleu als efectes del que disposa l'article 153, A, 1 i 2 del Reglament d'Habitatges de Protecció Oficial.   
Serà sancionable com a infracció greu segons que preveu l'article 153, C, 9é. del Reglament d'Habitatges de Protecció Oficial, l'incompliment del que disposa l'article quart d'aquesta Ordre.   
Article seté  
El que disposen els articles precedents serà d?aplicació a tots els habitatges de nova construcció, el règim de protecció oficial dels quals continue vigent, així com als rehabilitats d'acord amb el que disposa el Reial Decret 2329/1983, de 28 de juliol, i seran substituïts els cartells i les plagues existents per altres que reunesquen les característiques establertes per aquesta Ordre.   
DISPOSICIONS FINALS   
Primera   
Es autoritzada la Direcció General d'Arquitectura i Habitatge per a dictar les instruccions necessàries per al desplegament d'aquesta Ordre.   
Segona  
No serà d'aplicació en el territori de la Comunitat Autònoma Valenciana:   
- El que disposa el núm. 2 de l'article 113 del Decret 2114/1968, de 24 de juliol, sobre Reglament d'Habitatges de Protecció Oficial, pel que fa a les dades que ha de contenir la publicitat d'aquests habitatges.   
- L'Ordre del Ministeri d'Obres Públiques i Urbanisme, de 4 d'agost de 1980, per la qual s'aproven els nous models de plagues per a ficar-les en habitatges de protecció oficial.   
- I totes les disposicions d'igual o inferior rang que s'oposen al que disposa aquesta Ordre.   
Tercera  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 1 de desembre de 1986.   
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI